»Din sataniske, betændte slange!«

»Din klamme nazilort!«

Danske politikere har længe været vant til den hårde tone i debatten og alskens skældsord, der sendes i deres retning af borgere med en anden politisk holdning.

Nye Borgerliges formand, Pernille Vermund, har valgt at sætte fokus på problemet.

Tirsdag aften lagde politikeren en video på sin Facebook-profil, hvor hun læser en ny kommentar på sit Facebook-opslag højt. Den er spækket med hadefulde ytringer.

Kommentaren er skrevet som en reaktion på et opslag fra Pernille Vermund, hvor hun udtrykker glæde over, at 14-årige Mint snart kan vende tilbage til Danmark.

»Din sataniske, betændte slange! Din klamme nazilort! Hvor vover du at bruge den lille pige til at sprede og udbrede din racistiske, hadefulde, verbale tyndskid. Jeg kastede næsten op udover min aftensmad, din ondskabsfulde undskyldning for et menneske. Dit stinkende affaldsbjerg! Skam over dig og alle de andre i integrations- og familiesammenføringsgruppen, som gav dine Hitler-inspirerede, dæmoniske tanker et »like« og et »hjerte«.«

Sådan lyder kommentaren, der er skrevet af Bwalya Sørensen. Hun er talsperson for Black Lives Matter og har flere gange optrådt i den offentlige debat for at sætte fokus på rettigheder for muslimer og sorte i Danmark.

»Jeg kastede næsten op udover min aftensmad, din ondskabsfulde undskyldning for et menneske. Dit stinkende affaldsbjerg! Skam over dig og alle de andre i integrations- og familiesammenføringsgruppen, som gav dine Hitler-inspirerede, dæmoniske tanker et »like« og et »hjerte«.« Sådan lyder nogle af ordene i en kommentar til Pernille Vermund fra Bwalya Sørensen, der er talsperson for Black Lives Matter. Fold sammen Læs mere Læs mere

Hun har efterfølgende delt Pernille Vermunds video på sin egen Facebook med teksten:

»Lektion 1: Når du siger sandheden til politisk magt, så vær sikker på, at folketingsmedlemmet du sigter efter

a) Oversætter den engelske tekst til dansk

b) Læser teksten højt og retfærdigt krediterer dig

c) Bedømmer

Eksamensresultat: Dumpet. Denne person dumpede eksamen, fordi hun bedrog offentligheden ved at udelade hendes onde ønske om skamløst at følge i hendes Führers fodspor og rense Danmark for en hel religiøs gruppe, 30er-stil. Alt dette mens hun misbruger den lille pige Mints frygtelige situation skabt af den slags politik, Nye Borgerlige fører, som i første omgang udløste den kreative tekst, hun læser højt.«

Berlingske har tidligere fået en række danske politikere til at læse op af nogle af de værste trusler, de har modtaget. Hør hvor voldsomt det kan lyde i videoen her:

Tilbage i maj blev Bwalya Sørensen udstyret med en overfaldsalarm efter at være blevet chikaneret af Stram Kurs’ Rasmus Paludan i flere år.

Pernille Vermunds video er indtil videre blevet delt over 180 gange.